ANEXA 
la HCL nr._____/_______
CONTRACT DE COMODAT
[bookmark: _GoBack]I. PARTILE CONTRACTANTE

UAT orașul Buhuși prin Consiliul Local Buhuși, cu sediul în Buhuși, Bulevardul Republicii, nr.5, cod 605100, județul Bacău, cod fiscal nr. 4535953, telefon 0234261220; fax: 0372897995, reprezentat de Vasile Zaharia-, în calitate de primar, numit în continuare COMODANT, pe de o parte, 

Și

Complexul Muzeal "Iulian Antonescu", reprezentată prin Manager-Prof. Mariana Popa, cu sediul în Bacău, strada 9 Mai, nr.7, cod 600037, județul Bacău,  în calitate de COMODATAR, pe de altă parte, având în vedere prevederile art. 2146-2157 din Noul Cod Civil, convin la încheierea prezentului contract, cu respectarea următoarelor clauze:

II. OBIECTUL CONTRACTULUI
	Art.2.1. Comodantul acordă comodatarului în folosință gratuită către Complexul Muzeal "Iulian Antonescu", a clădirii monument istoric în care funcționează Muzeul de Istorie Buhuși, aparținând domeniului public al orașului Buhuși, situat în strada Bradului, nr.16.

	Art.2.2. Bunul prevazut la punctul 2.1 se acorda de catre comodant comodatarului, în folosință gratuită pe o perioadă de 10 ani, începând cu data semnării prezentului contract.
III. OBLIGAȚIILE PĂRȚILOR
	Art.3.1. Obligațiile comodatarului sunt următoarele:
a) să folosească spațiul conform destinației lui, respectiv pentru desfășurarea activității Muzeului de Istorie Buhuși;
b) să suporte, de la data preluării bunului, cheltuielile cu utilitățile (energie electrică, gaze, apă-canal, telefon, salubritate și orice alte cheltuieli rezultate din folosirea spațiului) și impozitele, taxele pentru spațiul dat în comodat, dacă este cazul;
c) să suporte la data preluării bunului, cheltuielile de întreținere/reparații necesare desfasurării în mod corespunzator a activității;
d) să execute la timp și în bune condiții lucrările de întreținere și reparații ce îi revin conform legii, cu aprobarea scrisă a comodantului;
e) orice îmbunătățire adusă imobilului se va face doar cu acordul comodantului;
f) să restitue bunul împrumutat, la împlinirea termenului stipulat în contract, în integritatea sa;
g) să nu gajeze, concesioneze sau subînchirieze bunul care face obiectul prezentului contract;
h) să respecte întocmai normele de prevenire și stingere a incendiilor;
i) să respecte întocmai normele privind securitatea patrimoniului cultural național.
	Art.3.2. Obligațiile comodantului:
a) să pună la dispoziția comodatarului spațiul dat în comodat.

IV.DURATA CONTRACTULUI
Art.4.1.  Părțile au convenit să încheie prezentul contract de comodat pe o durata de 10 ani.
Art.4.2.  Predarea bunului va avea loc la data semnării contractului.
Art.4.3.  La data expirării contractului se propune prelungirea acestuia conform legilor în vigoare, prin act adițional.
Art.4.4.  Prin acordul părților, prezentul contract poate să înceteze și înainte de termen.

V. RĂSPUNDEREA CONTRACTUALĂ
Art.5.1. Pentru neexecutarea sau executarea necorespunzătoare a obligațiilor contractuale beneficiarul datorează despăgubiri propietarului.
Art.5.2. Forța majoră dovedită în condițiile legii apără de răspundere partea care o invocă.

VI.  ÎNCETAREA CONTRACTULUI DE COMODAT
Art.6.1. Prezentul contract încetează de drept, fără a mai fi necesară intervenția unei instanțe judecătorești, în cazul în care una din părți:
a) nu îsi execută una din obligațiile esențiale enumerate la capitolul III. din prezentul contract;
b) cesionează drepturile și obligațiile prevăzute de prezentul contract, fără acordul celeilalte părți;
c) comodantul este în incapacitate de a îndeplini obiectul contractului prevăzut la capitolul II.
Art.6.2. Producerea unor stricăciuni sau pierderi imobilului transmis spre folosință beneficiarului dă dreptul proprietarului de a rezilia unilateral contractul.
Art.6.3. Partea care invocă o cauză de încetare a prevederilor prezentului contract, o va notifica celeilalte părți cu cel puțin 15 zile înainte da data la care încetarea urmează să-și producă efectele.
Art.6.4. Rezilierea prezentului contract nu va avea niciun efect asupra altor obligații scadente între părțile contractante.
Art.6.5. Partea în culpă pentru încetarea/rezilierea contractului, nu este exonerată de răspundere.
VII. FORȚĂ MAJORĂ
Art.7.1. Prin forță majoră se înțelege un eveniment independent de vointa părților, imprevizibil și insurmontabil, apărut după încheierea contractului, care împiedică părțile să-și execute obligațiile asumate.
Art.7.2. Niciuna din părțile contractante nu răspunde de neexecutarea la termen sau/și de executarea în mod necorespunzător - total sau partial - a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră, așa cum este definită de lege;
Art.7.3. Partea care invocă forța majoră este obligată să notifice celeilalte părti în termen de 5 zile producerea evenimentului și să ia toate măsurile posibile în vederea limitării consecințelor lui.
Art.7.4. La dispariția cazului de fortă majoră, condițiile prezentului contract reintră în vigoare.

VIII. NOTIFICĂRILE ÎNTRE PĂRȚI
Art.8.1. În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
Art.8.2. În cazul când notificarea se face pe cale poștală, ea va fi transmisă, prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
Art.8.3. Notificările verbale nu se iau în considerare de nici una dintre părți, dacă nu sunt confirmate, prin intermediul uneia dintre modalitățile prevăzute la alineatele precedente.

IX. LITIGII
Art.9.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor.
Art.9.2. În cazul în care nu este posibilă rezolvarea litigiilor pe cale ambiabilă, partile se vor adresa instanțelor judecătorești competente.

X.CLAUZE FINALE
Art.10.1. Prezentul contract, împreună cu anexele sale care fac parte integrantă din cuprinsul saă reprezintă voința parților și înlătură orice altă înțelegere verbală dintre acestea, anterioară sau ulterioară încheierii lui.
Art.10.2. În cazul în care părțile își încalcă obligațiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligației respective nu înseamnă că ea a renunțat la acest drept al său.
Art.10.3. Modificarea prezentului contract se face numai prin act adițional încheiat între părți.
Art.10.4. Prezentul contract s-a încheiat în 3 exemplare originale, din care 2 pentru comodant și unul pentru comodatar.

                   COMODANT,                                                                 COMODATAR,
    UAT ORAȘUL BUHUȘI                                                  COMPLEXUL MUZEAL 
                                                                                                 "IULIAN ANTONESCU"

                  Primar,                                                                               Manager,                                                                
         VASILE ZAHARIA                                                              MARIANA POPA
